cyanic-selkie/wikianc huggingface dataset:
Народны фронт вызвалення Палесціны
Гісторыя
Члены арганізацыі распачалі першыя ў гісторыі тэрарызму акцыі па згону пасажырскіх самалётаў, у прыватнасці, угон самалётаў і захоп закладнікаў у «Доўсан Філд» (Іарданія) у 1970. Некаторы час у трэніровачных лагерах НФВП праходзіў падрыхтоўку Ільіч Рамірэс Санчэс па мянушцы «Карлас шакал», які стаў потым наёмным забойцам. З НФВП супрацоўнічалі такія леварадыкальныя арганізацыі як Фракцыя Чырвонай Арміі і Чырвоная армія Японіі. Вобласць дзейнасці: Сірыя, Ліван, Ізраіль, тэрыторыі Заходняга берага ракі Іардан і Сектар Газа. Атрымлівала дапамогу з боку Сірыі і Лівіі. У 1977 ад НФВП аддзялілася групоўка Палесцінскі фронт вызвалення (ПФВ), якая захапіла 7 кастрычніка 1985 італьянскі пасажырскі карабель Achille Lauro.
У 1969 годзе ад НФВП адкалолася левая фракцыя на чале Наіфам Хаватмэ, што ўтварыў Народна-дэмакратычны фронт вызвалення Палесціны (НДФВП, пазней — Дэмакратычны фронт вызвалення Палесціны). Прыхільнікі Хаватмэ лічылі, што НФВП пад кіраўніцтвам Хабаша займаецца, галоўным чынам, ваеннымі аперацыямі, не надаючы належнай увагі развіццю ідэалогіі і аналізу.
На выбарах у Палесцінскі заканадаўчы савет II склікання (25 студзеня 2006) НФВП выступаў пад імем «Спіс „Мучанік Абу Алі Мустафа“» і заняў трэцяе месца пасля ХАМАС і ФАТХ (42 101 голас, 4,25 %) у прапарцыйнай сістэме. У ПЗС абраны трое прадстаўнікоў: генеральны сакратар НФВП Ахмед Садат, Джаміль аль-Мадждалауі і Халіда Джарар.
Да моманту выбараў Ахмед Садат знаходзіўся ў палесцінскай турме ў Іерыхоне пад аховай амерыканскіх і брытанскіх вайскоўцаў па абвінавачванні ў забойстве міністра турызму Ізраіля Рэхавама Зээва. 14 сакавіка 2006 турма была разбурана ізраільскімі войскамі, а Садат, які здаўся пасля недоўгачасовага супраціву, быў вывезены на ізраільскую тэрыторыю.
Спіс узброеных груп-удзельнікаў грамадзянскай вайны ў Сірыі
Урад Башара Асада
Урад Сірыі: Праўрадавыя сілы: Прыватныя ваенныя кампаніі: Ваенная падтрымка: Іншая падтрымка:
Паўстанцы
Сірыйская апазіцыя і яе саюзнікі: Пры падтрымцы:
Курды
Захад: Саюзныя ўзброеныя групы: Пры падтрымцыː
ІДІЛ
Ісламская дзяржава Пры падтрымцы:
Майкл Стывенс
Майкл Стывенс (Michael Stevens; нар. ) — амерыканскі відэаблогер, вядомы стварэннем YouTube-канала «Vsauce». Дзякуючы каналу «Vsauce», Майкл стаў адным з самых паспяховых ютубераў (з больш чым 12 мільёнамі падпісчыкаў і 1,3 мільярдамі праглядаў), а таксама адным з лідараў у папулярызацыі навукі і адукацыі ў Інтэрнэце. У 2017 годзе стварыў і стаў вядучым серыяла «Mind Field» (YouTube Red) і прэзентаваў агульнанацыянальны адукацыйны тур «Brain Candy Live!» разам з Адамам Сэвіджам.
Сіракуза
Сіраку́за (Siracusa, Sarausa) — горад у італьянскім рэгіёне Сіцылія, на ўсходнім узбярэжжы, у 53 км на поўдзень ад Катаніі, адміністрацыйны цэнтр аднайменнай правінцыі. Пабудаваны на месцы галоўнага горада антычнай Сіцыліі — Сіракузаў (руіны — помнік Сусветнай спадчыны).
Заступнікам горада лічыцца Св. Лукія. Свята горада — 13 снежня.
Клімат
У Сіракузе міжземнаморскі клімат з сухім гарачым летам і цёплай зімой.
Масавае забойства ў Эль-Паса
Масавае забойства ў Эль-Паса — падзея, што адбылася раніцай 3 жніўня 2019 года, прыкладна ў 10:40 па мясцовым часе ў гандлёвым цэнтры Walmart у горадзе Эль-Паса, які знаходзіцца ў штаце Тэхас (ЗША), ля мяжы з Мексікай. У ходзе інцыдэнту дваццаць чалавек было забіта і па меншай меры 26 атрымалі раненні, што робіць гэты інцыдэнт адным з найбуйнейшых масавых забойстваў у 2019 годзе і ў гісторыі штата Тэхас. Як сцвярджалі ўлады, злачынства здзейснена на глебе расавай нянавісці.
Ахвяры
У выніку страляніны загінулі 20 і было паранена 26 чалавек. Частка пацярпелых дастаўлена ва ўніверсітэцкі медыцынскі цэнтр Эль-Паса, яшчэ адзінаццаць чалавек — у іншыя медыцынскія ўстановы. Сярод пацярпелых апынуліся двое дзяцей ва ўзросце 2 і 9 гадоў, стан якіх пасля стабілізаваўся. Большая частка параненых і забітых былі ва ўзросце ад 32 да 85 гадоў. Сярод забітых і параненых апынуліся 9 грамадзян Мексікі. 5 жніўня колькасць ахвяр павялічылася да 22, так як двое чалавек з ліку цяжка парараных памерлі.
Стралок
Паліцыя затрымала падазраванага ў здзяйсненні злачынства з вінтоўкай у будынку і неўзабаве ўстанавіла яго асобу. Ім аказаўся 21-гадовы жыхар горада Ален (акруга Колін), які знаходзіцца ў 650 мілях ад Эль-Паса, па імені Патрык Крузіус, які падчас здзяйснення злачынства з’яўляўся студэнтам коледжа «Collin College», размешчанага ў горадзе Мак-Кіні. Нападнік быў апісаны прадстаўнікамі праваахоўных органаў як інтраверт, які насіў статус сацыяльнага ізгоя. Падчас папярэдняга расследавання было ўстаноўлена, што Крузiус пакінуў Ален познім вечарам 2 жніўня і прыбыў у Эль-Паса рана раніцай 3 жніўня незадоўга да здзяйснення забойства. За некалькі дзён да масавага забойства, Крузiус апублікаваў на iмiджбордзе 8chan свой маніфест аб’ёмам у 27 старонак, у якім падкрэсліў што з’яўляецца прыхільнікам Рэспубліканскай партыі і сацыял-лібералізму, выступіў супраць павелічэння колькасці мігрантаў з Мексікі і заявіў, што місгенацыя, мультыкультуралізм, іміграцыя небелых людзей і нараджальнасць ніжэй за ўзровень узнаўлення пагражаюць беламу насельніцтву ЗША, а гэта спрыяе «беламу генацыду». Таксама Крузiус заявіў аб падтрымцы дзеянняў Харысана Таранта, адказнага за выкананне тэрарыстычнага акту ў мячэці Аль-Нур і ісламскай цэнтры Лiнвуд у Крайстчэрчы, Новая Зеландыя, які адбыўся ў сакавіку 2019 года. У сацыяльных сетках Крузiус падтрымліваў знешнюю палітыку Дональда Трампа і быў прыхільнікам ўзвядзення Амерыкана-мексіканскага бар’ера на дзяржаўнай мяжы паміж ЗША і Мексікай. Паліцыя пацвердзіла, што падазраваны набыў зброю, якая выкарыстоўвалася ў нападзе, на законных падставах. Да інцыдэнту, Патрык Крузiус ніколі не прыцягваўся да крымінальнай адказнасці за ўчыненне якіх-небудзь правапарушэнняў.
Рэакцыя
Прэзідэнт ЗША Дональд Трамп асудзіў учынак Патрыка Крузiуса як «акт нянавісці». 5 жніўня, выступаючы са зваротам да суграмадзян у сувязі з выпадкамі масавага расстрэлу людзей у Тэхасе і Агая, кіраўнік дзяржавы падкрэсліў, што вышэйшая мера пакарання ў выпадку ўчынення злачынстваў на глебе нецярпімасці, а таксама масавых забойстваў павінна будзе прымяняцца ў самыя кароткія тэрміны. Таксама амерыканскі лідар сказаў, што ўлады ЗША маюць намер прыцягнуць уладальнікаў сацыяльных сетак да стварэння інструментаў ранняга выяўлення па-экстрэмісцку настроеных асоб, якія збіраюцца ўчыніць масавыя расстрэлы людзей або іншыя такія вылазкі. Прэзідэнт аб’явіў, што масавы расстрэл людзей у Агая і Тэхасе — гэта атака на ўсю краіну і злачынства супраць усяго чалавецтва.
Кандыдат у прэзідэнты ад Дэмакратычнай партыі Бета О’Рурк, які з’яўляецца выхадцам Эль-Паса, абвінаваціў Трампа ў расізме, заахвочванні расізму і распальванні міжнацыянальнай варожасці. Іншы кандыдат у прэзідэнты ад дэмакратаў, сенатар Коры Букер, таксама ў сваёй заяве ўсклаў усю адказнасць за масавае забойства на дзеючага прэзідэнта ЗША, заявіўшы што Трамп, які зрабіў стрымліванне нелегальнай іміграцыі адным з ключавых момантаў свайго прэзідэнцтва, раней неаднаразова рабіў зневажальныя каментары пра мексіканскіх мігрантаў і сам факт іміграцыі ахарактарызаваў як «ўварванне». Міністр замежных спраў Мексікі Марсела Эбрард у сваю чаргу заявіў, што ўрадам Мексікі будуць прыняты прававыя меры для забеспячэння бяспекі мексіканцаў і амерыканцаў мексіканскага паходжання ў ЗША. Сенатар ад штата Тэхас Джон Корнін пасля палемікі пра высновы міграцыйнай палітыкі ЗША абвінаваціў палітыкаў у палітычнай мэтазгоднасці, заявіўшы, што масавыя расстрэлы ў гарадах ЗША не павінны «эксплуатавацца дзеля палітычнай выгады» на маючых адбыцца выбарах прэзідэнта ЗША ў 2020 годзе, а павінны разглядацца як сацыяльна-негатыўныя з’явы, якія патрабуюць неадкладнага выкараненьня. Гэты інцыдэнт у чарговы раз падняў хвалю спрэчак аб узмацненні жорсткасці кантролю над агнястрэльнай зброяй і ўзмацненні барацьбы са злачынствамі, якія здзяйсняюцца з дапамогай зброі, з апорай на існуючыя законы і папраўкі Канстытуцыі ЗША.
Стараселле (Александрыйскі сельсавет)
Геаграфія
Знаходзіцца за 19 (20) км на паўночны захад ад горада Шклоў, за 12 км ад чыгуначнай станцыі Копысь, за 50 км ад Магілёва; на аўтамабільнай дарозе, за 4 км ад аўтамабільнай дарогі. Каля аграгарадка працякае рака Бярозаўка.
Гісторыя
Упершыню Стараселле згадваецца ў XVI стагоддзі як маёнтак у Аршанскім павеце Віцебскага ваяводства, уладанне Сапегаў. У 1606 годзе тут існаваў касцёл. 3 1656 года мясціна перайшла ў валоданне Нарушэвічаў, потым пратэстанцкай царквы. У Трынаццацігадовую вайну (1654—1667) мястэчка спалілі маскоўскія захопнікі. У выніку першага падзелу Рэчы Паспалітай (1772) Стараселле апынулася ў складзе Расійскай імперыі, у Аршанскім павеце Магілёўскай губерні. Тут працавала смалакурна-шкіпінарнае прадпрыемства (1859), дзейнічалі Траецкая царква і царкоўна-прыходская школа (1862). У 1868 годзе мястэчка было ў валоданні Л. Цітова; 2 крупадзёрныя, вінакурны і цагельны заводы, сукнавальня, 2 млыны, карчма. Станам на 1886 год — 33 двары, валасная і мяшчанская ўправы, 2 царквы, касцёл, сінагога, вадзяны млын, карчма, 11 крамаў, 2 кірмашы. На 1909  год — 88 двароў.
З 1919 года Стараселле ў Гомельскай, з 1920 года — у Віцебскай губерні, з 1924 года — у БССР, адміністрацыйны цэнтр Старасельскага сельсавета Копыскага, Талачынскага, Шклоўскага раёнаў.
Грамадзянская вайна ў Вялікім Княстве Літоўскім (1696—1702)
Грамадзянская вайна ў ВКЛ у 1696—1702 гадах — выступ літоўскіх магнацкіх родаў Вішнявецкіх, Радзівілаў, Пацаў і Агінскіх пры падтрымцы сярэдняе шляхты супраць дамінуючага ў Вялікім Княстве Літоўскім становішча роду Сапегаў.
Пад канец XVII стагоддзя Сапегі акумулявалі ў сваіх руках найістотнейшыя літоўскія кіроўныя пасады: вялікім гетманам быў Казімір Ян Сапега, вялікім маршалкам — Аляксандр Павел Сапега, вялікім падскарбіем — Бенедыкт Павел Сапега. Трымаючы фактычную ўладу на Літве, Сапегі адвольна карысталіся гэтым супраць сваіх канкурэнтаў, распараджаючыся на сваю волю на сойміках і трыбуналах, пераследуючы і знішчаючы непажаданых ім асоб.
Пасля паразы Сапегаў міжусобіцы іншых магнатаў за іхнія пасады і ўладанні працягнуліся. Гэта прывяло да аслаблення ВКЛ у Паўночнай вайне 1700—1721 гадоў, удзел у якой на баку Швецыі прымалі і Сапегі.
German Masters 2012 (снукер)
German Masters 2012 — прафесійны рэйтынгавы турнір па снукеры, які праходзіў з 1 па 5 лютага 2012 года на арэне Тэмпадром, у Берліне, Германія. Турнір стаў шостым розыгрышам German Masters, які быў заснаваны ў 1995 годзе і адноўлены ў 2011 годзе. Прызавы фонд турніру склаў €280,000, з якіх €50,000 атрымаў пераможца.
Эфес (зброя)
Эфес — частка клінковай халоднай зброі (шаблі, шашкі, шпагі), якая складаецца з рукаяткі, крыжавіны, гарды (дужкі), хваставіка, аковак і інш.
Сіцылійская мова
Сіцылійская мова — мова сіцылійцаў, адносіцца да раманскай групы моў. На сіцылійскай і яе дыялектах размаўляюць на востраве Сіцылія, у паўднёвай Калабрыі, паўднёвых частках Апуліі, а таксама ў Кампаніі. У сувязі з больш чым стагадовым кіраваннем мусульман (965—1072) маецца некаторы ўплыў арабскай мовы. Акрамя поўдня Італіі, на сіцылійскай мове размаўляюць у краінах, куды сіцылійцы эмігравалі ў вялікай колькасці. Гэта ЗША, Канада, Аўстралія, Бразілія і Аргенціна. У апошні час значная колькасць сіцылійцаў перасялілася таксама ў прамысловыя раёны поўначы Італіі і ў іншыя краіны Еўрасаюза, асабліва ў Германію.
Сіцылійская мова не з'яўляецца афіцыйным нідзе, у тым ліку і на самой Сіцыліі. Таксама не існуе ніякай цэнтралізаванай арганізацыі, якая займаецца рэгуляваннем мовы. Тым не менш ў Палерма займаецца даследаваннямі сіцылійскай мовы і публікуе інфармацыю пра яе стан з моманту свайго стварэння ў 1951 годзе. .
Сіцылійская мова афіцыйна прызнаны ў муніцыпальных статутах шэрагу італьянскіх камун, напрыклад Кальтаджыронэ і Грамікеле, дзе абвяшчаецца «неад'емная гістарычная і культурная каштоўнасць сіцылійскай мовы». Акрамя таго, паводле Еўрапейскай хартыі рэгіянальных моў, сіцылійская мова падлягае абароне і дапамозе ў развіцці. Зрэшты, па стане на студзень 2010 года парламент Італіі ўсё яшчэ не ратыфікаваў хартыю.
German Masters 2013 (снукер)
German Masters 2013 — прафесійны рэйтынгавы турнір па снукеры, які праходзіў з 30 студзеня па 3 лютага 2013 года на арэне Тэмпадром, у Берліне, Германія. Турнір стаў сёмым розыгрышам German Masters, які быў заснаваны ў 1995 годзе і адноўлены ў 2011 годзе. Прызавы фонд турніру склаў €300,000 (на €20,000 больш, чым у мінулым годзе), з якіх €60,000 атрымаў пераможца (на €10,000 больш, чым у мінулым годзе).
German Masters 1998 (снукер)
German Masters 1998 — прафесійны нярэйтынгавы турнір па снукеры, які праходзіў з 8 па 13 снежня 1998 года на арэне Best Western Rheinhotel, у Бінгене-на-Рэйне, Германія. Турнір стаў чацвёртым розыгрышам German Masters, які быў заснаваны ў 1995 годзе і раней праходзіў пад назвай — адкрыты чэмпіянат Германіі (German Open). Прызавы фонд турніру склаў £110,000, з якіх £25,000 атрымаў пераможца.
Уа
Уа́ (Houad; Houat) — востраў у Біскайскім заліве на поўдзень ад Брэтонскага паўвострава. Уваходзіць у склад Брэтані (Францыя). Плошча — 2,91 км². Насельніцтва (2008 г.) — 274 чалавекі.
Уа ўяўляе сабою гранітнае плато на поўначы Біскайскага заліва ў 156 км на паўднёвы ўсход ад Брэста. Усходняя частка вострава пакрыта пясчанымі выдмамі. Частка сушы забалочана. Пануе лугавая расліннасць.
Пасля Французскай рэвалюцыі ў канцы XVIII ст. тэрыторыя вострава перайшла з маёмасці касцёла ў маёмасць дзяржавы. У 1893 г. атрымаў статус асобнага муніцыпалітэта. Толькі ў 1963 г. астравіцяне атрымалі магчымасць карыстацца электрычнасцю. У нашы дні актыўна развіваецца турызм.
Закон радыеактыўнага распаду
Закон радыеактыўнага распаду — фізічны закон, які апісвае залежнасць інтэнсіўнасці радыеактыўнага распаду ад часу і колькасці радыеактыўных атамаў ва ўзоры. Адкрыты Фрэдэрыкам Содзі і Эрнэстам Рэзерфордам, кожны з якіх пасля быў узнагароджаны Нобелеўскай прэміяй. Яны выявілі яго эксперыментальным шляхам і апублікавалі ў 1903 годзе ў працах «Параўнальнае вывучэнне радыеактыўнасці радыя і торыя» і «Радыеактыўнае ператварэнне», сфармуляваўшы наступным чынам :
Ва ўсіх выпадках, калі аддзялялі адзін з радыеактыўных прадуктаў і даследавалі яго актыўнасць незалежна ад радыеактыўнасці рэчыва, з якога ён утварыўся, было выяўлена, што актыўнасць пры ўсіх даследаваннях памяншаецца з часам па закону геаметрычнай прагрэсіі.
з чаго з дапамогай тэарэмы Бернулі навукоўцы зрабілі выснову:
Скорасць ператварэння ўвесь час прапарцыянальная колькасці сістэм, якія яшчэ не прайшлі цераз ператварэнне.
Існуе некалькі фармулёвак закона, напрыклад, у выглядзе дыферэнцыяльнага ўраўнення:
якое азначае, што лік распадаў
−dN
, якія адбыліся за кароткі інтэрвал часу
dt
, прапарцыянальны ліку атамаў
N
ва ўзоры.
Экспаненцыяльны закон
Рашэнне гэтага дыферэнцыяльнага ўраўнення мае выгляд:
дзе N_0 — пачатковая колькасць атамаў, гэта значыць лік атамаў для t = 0.
дзе \Iota_0 — скорасць распаду ў пачатковы момант часу t = 0.
Характарыстыкі распаду
Акрамя канстанты распаду \lambda, радыеактыўны распад характарызуюць яшчэ дзвюма вытворнымі ад яе канстантамі, разгледжанымі ніжэй.
Сярэдні час жыцця
З закона радыеактыўнага распаду можна атрымаць выраз для сярэдняга часу жыцця радыеактыўнага атама. Лік атамаў, у момант часу t перанесшых распад у межах інтэрвалу dtраўняецца -dN, а іх час жыцця -tdN.
Сярэдні час жыцця атрымліваем інтэграваннем па ўсім перыядзе распаду:
Падстаўляючы гэтую велічыню ў экспанентныя часавыя залежнасці для N(t)і I(t), лёгка бачыць, што за час \tau лік радыеактыўных атамаў і актыўнасць узору (колькасць распадаў у секунду) памяншаюцца ў e раз.
Перыяд паўраспаду
На практыцы атрымала большае распаўсюджанне іншая часавая характарыстыка — перыяд паўраспаду T_{1/2}, роўны часу, на працягу якога лік радыеактыўных атамаў або актыўнасць узору памяншаюцца ў 2 разы.
Сувязь гэтай велічыні з пастаяннай распаду можна вывесці з суадносін адкуль:
Ліва Абу аль-Фадль аль-Абас
Ліва Абу аль-Фадль аль-Абас, ці брыгада аль-Абас (كتائب العباس) — шыіцкая ваенізаваная групоўка, якая дзейнічае на тэрыторыі Сірыі.
Назва фарміравання было ўзята ў гонар Абаса ібн Алі. Групоўка пачала праяўляць актыўнасць у адказ на апаганьванне розных святынь, помнікаў і месцаў пакланення, учыненых сірыйскімі паўстанцамі падчас грамадзянскай вайны ў краіне. У далейшым супрацоўнічала з сірыйскай арміяй, удзельнічаючы ў асноўным у абарончых, чым у наступальных дзеяннях. Большасць членаў групоўкі — сірыйцы, аднак прысутнічаюць байцы і з іншых краін, у асноўным з Лівана, Ірана і Ірака.
Абараняе сірыйскія меншасці, а таксама ахоўвае розныя мячэці і іншыя святыні ў Дамаску, Алепа і на некаторых іншых тэрыторыях. Па некаторых даных, у маі і чэрвені 2013 года ў групоўцы адбыўся раскол у сувязі з пытаннямі кіраўніцтва і фінансавання, які прывёў да перастрэлцы. Некаторыя замежныя члены аль-Абас пасля сфармавалі асобныя брыгады.
Ісці сваім шляхам
«Ісці сваім шляхам» (Going My Way) — мастацкі, чорна-белы фільм, уладальнік 7 прэмій «Оскар», у тым ліку прэміі за найлепшы фільм.
German Masters 2014 (снукер)
German Masters 2014 — прафесійны рэйтынгавы турнір па снукеры, які праходзіў з 29 студзеня па 2 лютага 2014 года на арэне Тэмпадром, у Берліне, Германія. Турнір стаў восьмым розыгрышам German Masters, заснаванага ў 1995 годзе і адноўленага ў 2011 годзе. Прызавы фонд турніру склаў €335,000 (на €35,000 больш, чым у мінулым годзе), з якіх €80,000 атрымаў пераможца (на €20,000 больш, чым у мінулым годзе).
Турнір уключаў у сябе адзін кваліфікацыйны раўнд, які праходзіў на працягу двух дзён 11 і 12 снежня 2013 года (за паўтара месяцы да асноўнай стадыі) і ў якім гулялі ўсе 128 удзельнікаў (64 матчы). Пераможцы аўтаматычна траплялі ў асноўную стадыю, дзе, пачынаючы з 1/32 фіналу, гулялі на выбыванне. Турнір стаў першым розыгрышам German Masters, дзе ў асноўнай стадыі выступалі 64 удзельнікі (да гэтага асноўная стадыя заўсёды складалася з 32 гульцоў). Па гэтай прычыне ў першых раўндах (аж да чвэрцьфінальных паядынкаў) выкарыстоўвалася 8 гульнявых сталоў: 7 на «Вялікай арэне» і 1 на «Малой арэне».
У кваліфікацыйным раўндзе турніру было выканана два максімальныя брэйкі: Дэчават Пумджаенг зрабіў 101-ю серыю ў 147 ачкоў у гісторыі снукера ў матчы супраць Зака Сурэці, а на наступны дзень гэты вынік паўтарыў Гэры Уілсан, чыім праціўнікам быў Рыкі Уолдэн. Леташні чэмпіён турніру Алістэр Картэр уступіў у першым жа раўндзе тайскаму снукерысту Дэчавату Пумджаенгу з лікам 4:5, таксама як і фіналіст German Masters 2013 Марка Фу, які прайграў у першым матчы асноўнай стадыі Полу Дэвісану — 2:5. Шэсць з васьмі першых нумароў пасеву выбылі да трэцяга раўнда, уключаючы аўстралійца Ніла Робертсана (прайграў Цяню Пэнфэю — 1:5) і Марка Сэлбі (прайграў Курту Мэфліну — 3:5), якія займалі першыя месцы ў сусветным рэйтынгу і выбылі ў 1/16 фіналу, а таксама дзеючага чэмпіёна свету Роні О'Салівана, які ў кваліфікацыі саступіў тайцу Цепчае Ун-Нуху з лікам 4:5. Таксама ў другім крузе вылецеў двухразовы пераможца турніру Джон Хігінс, прайграўшы Дамініку Дэйлу — 3:5. Два гульца з топ-8 сеяных, якія прайшлі ў 1/8 фінала, Дзін Цзюньхуэй і Джад Трамп, дайшлі да фіналу першынства. Найвышэйшую серыю ў асноўнай стадыі турніру, 143 ачкі, зрабіў Майкл Холт у матчы 1/8 фіналу супраць Алана МакМануса з Шатландыі.
Турнір
German Masters 2014 стаў восьмым розыгрышам турніру, які быў заснаваны ў 1995 годзе пад назвай адкрытага чэмпіянату Германіі (German Open) і праходзіў да 1998 года. У 2011 годзе першынства было адноўлена і з таго часу праходзіць штогод. German Masters 2014 праходзіў на арэне Тэмпадром, у Берліне, Германія.
German Masters 2014 праходзіў пад эгідай сусветнай асацыяцыі прафесійнага більярда і снукера (World Professional Billiards and Snooker Association) і ўваходзіў у каляндар мэйн-тура, а таксама з’яўляўся сёмым рэйтынгавым турнірам снукернага сезона 2013/2014.
Матчы турніру гуляліся на васьмі сталах арэны Тэмпадром, уключаючы 7 сталоў на «Вялікай арэне» і 1 — на «Малой арэне», а кваліфікацыя спаборніцтва праходзіла амаль за паўтара месяцы да гэтага на арэне Метрадром у Барнслі, Англія.
Прызавыя грошы
Прызавы фонд турніру склаў €335,000, г.зн. на €35,000 больш, чым у мінулым годзе. Таксама на €20,000 у параўнанні з German Masters 2013 атрымаў пераможца турніру — €80,000. Акрамя таго, Дэчават Пумджаенг і Гэры Уілсан, якія зрабілі па максімальным брэйку ў кваліфікацыі, падзялілі паміж сабой £2,500. Па правілах прыза за серыю ў 147 ачкоў абавязацельствы па выплаце прызавых за максімум бярэ на сябе турнір, у рамках якога была аформлена гэтая серыя.
Рэйтынгавыя ачкі
German Masters 2014 меў мінімальна магчымае сярод паўнавартасных рэйтынгавых турніраў размеркаванне рэйтынгавых ачкоў, пры якім пераможца атрымаў 5000 балаў. Аналагічнае размеркаванне ачкоў было толькі на адкрытых чэмпіянатах Аўстраліі, Індыі і Уэльса.
Фармат турніру
На German Masters 2014 прыняло ўдзел 128 гульцоў, з якіх 118 — удзельнікі мэйн-тура і 10 — аматары. Усе гульцы пачалі турнір з адзінага кваліфікацыйнага раўнда ў фармаце матча на выбыванне, які праходзіў на працягу двух дзён 11 і 12 снежня 2013 года (за паўтара месяцы да асноўнай стадыі) на арэне Метрадром у Барнслі, Англія. Першыя 64 сеяныя снукерысты гулялі супраць астатніх удзельнікаў. Такім чынам, у асноўную стадыю выйшла 64 гульцы (упершыню на German Masters).
64 пераможцы кваліфікацыйнага этапа гулялі ў асноўнай стадыі на выбыванне, пачынаючы з 1/32 фіналу. Лёсаванне турніру прадвызначала немагчымасць сустрэчы гульцоў топ-32 раней за 1/16 фіналу, гульцоў топ-16 раней за 1/8 фіналу, гульцоў топ-8 раней чвэрцьфіналаў, гульцоў з першай чацвёркі сеяных раней паўфіналу і двух першых сеяных раней фіналу German Masters. Шэсць раўндаў асноўнай стадыі праходзілі на працягу пяці дзён (1/8 фіналу і чвэрцьфіналы ў адзін дзень) на арэне Тэмпадром у Берліне, Германія.
Кваліфікацыйныя матчы
Пасеў гульцоў на German Masters 2014 быў утвораны паводле афiцыйнага рэйтынгу на 9 снежня 2013 года (пасля чэмпіянату Вялікабрытаніі 2013 года). Першы і другі нумары пасеву атрымалі дзеючы чэмпіён (Алістэр Картэр) і чэмпіён свету (Роні О’Саліван) адпаведна.
Соценныя серыі
У кваліфікацыі было выканана два максімальныя брэйкі. 11 снежня Дэчават Пумджаенг з Тайланда аформіў свой першы максімум у матчы супраць Зака Сурэці. На наступны дзень, 12 снежня, свой першы максімальны брэйк зрабіў англічанін Гэры Уілсан у паядынку супраць Рыкі Уолдэна. Гэтая серыя Уілсана стала 102-й максімальнай серыяй ў гісторыі снукера, а таксама пятай у сезоне 2013/2014 і шостай у 2013 годзе, уключаючы максімум Пумджаенга.
Ніжэй прадстаўлены ўдзельнікі, упарадкаваныя па іх найвышэйшай серыі на турніры. Насупраць пералічаны ўсе соценныя брэйкі кожнага гульца.
Удзельнікі
У асноўнай стадыі German Masters упершыню прыняло ўдзел 64 удзельнікі, што выйгралі матчы кваліфікацыйнага раўнда. Тры гульцы з першых шаснаццаці сеяных не патрапілі на турнір: Роні О’Саліван (2), Рыкі Уолдэн (13) і Роберт Мілкінс (15).
Пераможца German Masters 2011 году Марк Уільямс з Уэльса прыняў удзел у восьмым (з васьмі) розыгрышы турніру, абнавіўшы такім чынам свой рэкордны паказчык.
Павелічэнне колькасці ўдзельнікаў выклікала таксама вялікую колькасць дэбютантаў турніру. У 2014 годзе на German Masters удзельнічаў 21 дэбютант: Лян Вэньбо (24), Майкл Уайт (32), Бэн Вуластан (34), Фергал О’Браен (35), Дэвід Гілберт (36), Марк Джойс (39), Лю Чуан (48), Джымі Робертсан (51), Цаа Юйпэн (56), Джэрард Грын (60), Цянь Пэнфэй (61), Адыт’я Мехта (62), Цепчая Ун-Нух (70), Джоэль Уолкер (85), Гэры Уілсан (87), Дэвід Морыс (88), Джэймі О’Ніл (91), Лі Хан (92), Напон Саенхам (99), Рачаёцін Ятарак (110) і Цаа Сіньлун (114).
Джон Хігінс з Шатландыі два разы станавіўся пераможцам турніру, які тады называўся адкрытым чэмпіянатам Германіі, у 1995 і 1997 гадах. Апроч яго, сярод удзельнікаў розыгрышу 2014 года чэмпіёнамі спаборніцтва былі Марк Уільямс у 2011 годзе і Алістэр Картэр у 2013 годзе.
Самым узроставым удзельнікам асноўнай стадыі German Masters 2014 года стаў 56-гадовы Стыў Дэвіс. Джымі Уайту падчас турніру быў 51 год, а Дэйву Харальду — 47. Самымі маладымі ўдзельнікамі German Masters 2014 сталі 18-гадовыя Рачаёцін Ятарук і Лука Брэсэль. Джоэлю Уолкеру падчас спаборніцтва было 19 гадоў, а Напону Саенхаму — 21.
Ніжэй прадстаўлена табліца, якая дэманструе статыстыку выступленняў удзельнікаў спаборніцтва на ўсіх папярэдніх турнірах German Masters.
Рэферы
Матчы асноўнай стадыі German Masters 2014 абслугоўвала 15 рэферы. Упершыню ў гісторыі снукера ўсе чвэрцьфінальныя матчы прафесійнага турніру абслугоўваліся нямецкімі рэферы: Тэа Сэлбярцінгерам, Торстэнам Мюлерам, Інгам Шмітам і Майке Кеслер.
Ход турніру
Зняўся: Цаа Сіньлун (114)
Яшчэ да пачатку гульняў асноўнай стадыі German Masters стаў вядомы першы ўдзельнік другога круга: ім стаў валіец Раян Дэй, супернік якога, кітайскі снукерыст Цаа Сіньлун, зняўся з турніру.
Першы дзень (29 студзеня)
Выбылі: Джымі Уайт (58),  Лі Хан (92),  Рачаёцін Ятарак (110),  Марка Фу (11),  Алістэр Картэр (1),  Маркус Кэмбэл (31),  Адыт’я Мехта (62),  Бэн Вуластан (34),  Том Форд (27),  Майк Дан (63),  Джымі Робертсан (51),  Дэвід Морыс (88),  Майкл Уайт (32),  Дэвід Гілберт (36),  Сцюарт Бінэм (9),  Цепчая Ун-Нух (70),  Лю Чуан (48),  Джэрард Грын (60),  Лука Брэсэль (71),  Эндру Хігінсан (28),  Марк Ален (12),  Стыў Дэвіс (57),  Пітэр Эбдан (23)
29 студзеня ў Берліне на арэне «Тэмпадром» прайшло 23 матчы (з 31) першага раўнда German Masters. Гульні праходзілі за васьмю сталамі на працягу трох сесій. Першым завершаным паядынкам стала знішчальнае паражэнне шасціразовага фіналіста чэмпіянату свету 51-гадовага Джымі Уайта, які саступіў кітайцу Сяа Гадуну з лікам 1:5. Акрамя таго, у першай жа сесіі адбылося дзве сенсацыі — з турніру выбылі леташнія фіналісты: Алістэр Картэр і Марка Фу. Ганконгец саступіў Полу Дэвісану з лікам 2:5, а дзеючы чэмпіён турніру прайграў у вырашальнай партыі тайцу Дэчавату Пумджаенгу — 4:5. Дзевятнадцацігадовы англічанін Джоэль Уолкер вырваў перамогу ў індыйскага гульца Адыт'і Мехты, саступаючы па ходу матча 0:3 і 2:4. У другой сесіі ўпэўненыя перамогі атрымалі фаварыты турніру — Марк Сэлбі і Дзін Цзюньхуэй, якія займалі другі і трэці радкі сусветнага рэйтынга адпаведна. Марк абыграў Джымі Робертсана, а Дзін — Майка Дана (абодва з лікам 5:1). Пераможца турніру 2011 года Марк Уільямс таксама прайшоў у другі круг, перайграўшы ірландца Дэвіда Морыса — 5:1. А ў матчы, які завяршыўся апошнім у сесіі, сёмы нумар рэйтынга Сцюарт Бінэм саступіў Пітэру Лайнсу з лікам 3:5. У трэцяй сесіі пуцёўкі ў другі раўнд атрымалі лідар сусветнага рэйтынга Ніл Робертсан з Аўстраліі, які перамог кітайца Лю Чуана з лікам 5:1, зрабіўшы свой 78-ы сэнчуры брэйк у сезоне, і двухразовы пераможца турніру Джон Хігінс, які атрымаў перамогу над паўночнаірландцам Джэрардам Грынам — 5:2. Суайчыннік Грына Марк Ален, які займаў дзясяты радок у рэйтынга, саступіў 22-гадоваму шатландцу Энтані МакГілу з лікам 3:5.
Другі дзень (30 студзеня)
Выбылі: Дэніэл Уэлс (84),  Напон Саенхам (99),  Кен Доэрці (33),  Джэймі О’Ніл (91),  Фергал О’Браен (35),  Марк Джойс (39),  Цаа Юйпэн (56),  Дэйв Харальд (53),  Марк Уільямс (19),  Ніл Робертсан (3),  Джэк Лісоўскі (37),  Пітэр Лайнс (54),  Джоэль Уолкер (85),  Бары Хокінс (8),  Дэчават Пумджаенг (59),  Марк Кінг (25),  Энтані МакГіл (41),  Грэм Дот (18),  Гэры Уілсан (87),  Джон Хігінс (14),  Марк Сэлбі (4),  Стывен Магуайр (7),  Пол Дэвісан (73),  Мэцью Стывенс (20)
Другі дзень, як і першы, складаўся з трох сесій за васьмю сталамі. У першай сесіі было згуляна восем пакінутых матчаў першага раўнда, сярод якіх 3 паядынкі з удзелам гульцоў топ-16. Хутка завяршылася сустрэча паміж шостым сеяным Джадам Трампам і Напонам Саенхамам з Тайланда: англічанін атрымаў перамогу з лікам 5:1. Не менш упэўнена завяршылі свае матчы сёмы і дзесяты нумары пасеву Стывен Магуайр з Шатландыі і Шон Мёрфі. Магуайр абыграў Марка Джойса, а Мёрфі — фіналіста першага адкрытага чэмпіянату Германіі Кена Доэрці (абодва з лікам 5:1). Чвэрцьфіналіст двух апошніх розыгрышаў турніру — Мэцью Стывенс з Уэльса — таксама прайшоў у другі круг, перайграўшы ірландца Фергала О'Браена — 5:1. У другой і трэцяй сесіях была згуляна стадыя 1/16 фіналу. Першым гульцом, які выйшаў ў трэці раўнд, стаў кітайскі снукерыст Дзін Цзюньхуэй, які выйграў ужо тры рэйтынгавыя турніры ў сезоне 2013/2014. Кітаец адолеў двухразовага чэмпіёна свету 38-гадовага Марка Уільямса з лікам 5:1. У трэцім фрэйме Дзін спрабаваў зрабіць максімальны брэйк, але дапусціў памылку на чорным шары, набраўшы 89 ачкоў. Іншы кітайскі гулец, Цянь Пэнфэй, здолеў здзейсніць сенсацыю, нанёсшы сакрушальнае паражэнне аўстралійцу Нілу Робертсану, які займаў першы радок у рэйтынгу (5:1). 43-гадовы шатландзец Алан МакМанус, саступаючы 0:2, здолеў выйграць пяць фрэймаў запар у маладога англічаніна Джэка Лісоўскі і таксама выйшаў у 1/8 фіналу. Валіец Раян Дэй, саступаючы ў ліку 1:4, выйграў чатыры партыі і нанёс паражэнне шостаму нумару сусветнага рэйтынгу Бары Хокінсу. Чацвёрты нумар сусветнага рэйтынга Джад Трамп, які ўжо выйграў адзін матч у гэты дзень, усухую абыграў свайго суайчынніка Марка Кінга — 5:0. Валійскі снукерыст Дамінік Дэйл, які незадоўга да German Masters выйграў запрашальны турнір Shoot-Out, абгуляў чатырохразовага чэмпіёна свету Джона Хігінса з Шатландыі. Ведучы ў ліку 4:0, Дэйл выпусціў тры фрэймы запар, але здолеў вырваць перамогу ў доўгай пятай партыі і прайсці ў трэці круг. Услед за Нілам Робертсанам з турніру выбыў і другі нумар рэйтынга Марк Сэлбі, які прайграў з лікам 3:5 Курту Мэфліну, які прадстаўляў Нарвегію. Лян Вэньбо з Кітая аказаўся мацнейшым за шатландца Стывена Магуайра — 5:3. Апошнім матчам, які завяршыўся ў другі дзень, стала сустрэча паміж фіналістамі чэмпіянату свету 2005 года — Шонам Мёрфі і Мэцью Стывенсам. Брэйкі ў 92 і 70 ачкоў дапамаглі валійцу выйсці наперад з лікам 4:1, але Мёрфі, здзейсніўшы выдатны камбэк з чатырох партый, давёў матч да перамогі з лікам 5:4 і выйшаў у 1/8 фіналу на Джада Трампа. Такім чынам, пасля двух гульнявых дзён на турніры засталося толькі тры гульцы з топ-8 сусветнага рэйтынга: Дзін Цзюньхуэй ,Джад Трамп і Шон Мёрфі.
Трэці дзень (31 студзеня)
Выбылі: Курт Мэфлін (50),  Лян Вэньбо (24),  Джэймі Бёрнэт (40),  Дамінік Дэйл (29),  Шон Мёрфі (10),  Алан МакМанус (43),  Энтані Хэмілтан (42),  Цянь Пэнфэй (61),  Майкл Холт (21),  Джо Пэры (17),  Сяа Гадун (26),  Марк Дэвіс (16)
Трэці гульнявы ​​дзень на German Masters 2014 уключаў у сябе матчы трэцяга раўнда, якія праходзілі на васьмі сталах у першай сесіі, а таксама чвэрцьфінальныя матчы ў другой сесіі. Курт Мэфлін, які абыграў Марка Сэлбі, не здолеў навязаць барацьбу англічаніну Джо Пэры, выйграўшы толькі адну партыю. Чатырнаццаты нумар сусветнага рэйтынга Марк Дэвіс таксама прайшоў у чвэрцьфінал, абыграўшы кітайскага снукерыста Ляна Вэньбо — 5:2. Пяты сеяны турніру Дзін Цзюньхуэй няўпэўнена пачаў матч супраць валійца Дамініка Дэйла, які здолеў давесці лік да 3:1, але, узяўшы сябе ў рукі, выйграў чатыры партыі адна за адной і пуцёўку ў чвэрцьфінал. Адзіным матчам раўнда, дзе перасекліся два гульцы з топ-16, стаў паядынак паміж англічанамі Шонам Мёрфі і Джадам Трампам. Маладзейшы снукерыст узяў верх з лікам 5:2. У матчы супраць шатландца Алана МакМануса дваццаць першы сеяны Майкл Холт выканаў найвышэйшы брэйк турніру ў 143 ачкі, перасягнуўшы рэзультат кітайца Сяа Гадуна ў 138 балаў, а таксама ўпэўнена атрымаў перамогу — 5:2. Адзіным паядынкам 1/8 фіналу, які звёўся да вырашальнага фрэйма, стала сустрэча паміж 49-м сеяным турніру Родам Лоўлерам і 61-м — Цянем Пэнфэем. Кітайскі гулец, які за дзень да гэтага разграміў лідара сусветнага рэйтынгу Ніла Робертсана, саступіў матч на апошнім ружовым шары і ня здолеў выйсці ў чвэрцьфінальную стадыю. У другой сесіі кожны з гульцоў павінен быў згуляць другі матч за дзень. Першым снукерыстам, які выйшаў у паўфінал, стаў англічанін Джад Трамп, які не аддаў ніводнай партыі свайму суайчынніку дваццатаму нумару рэйтынга Майклу Холту і выйграў матч з лікам 5:0 усяго за 63 хвіліны. Яшчэ адзін гулец з топ-8 Дзін Цзюньхуэй таксама выйшаў у 1/2 фіналу, абыграўшы семнаццатага сеянага Джо Пэры з лікам 5:2 з вышэйшай брэйкам у 107 балаў. 22-і нумар пасеву Раян Дэй з Уэльса выйшаў у свой першы рэйтынгавы паўфінал з 2009 года, атрымаўшы перамогу над кітайцам Сяа Гадунам — 5:2. Апошнім паўфіналістам турніру стаў 42-гадовы Род Лоўлер, які ўпершыню з 1996 года выйшаў у паўфінал рэйтынгавага турніру. У чвэрцьфінальным матчы, які доўжыўся больш за тры з паловай гадзіны, Лоўлер перайграў Марка Дэвіса на апошніх каляровых шарах у вырашальным фрэйме. Род бліскучым ударам забіў апошні руды, да якога дадаў сіні і ружовы шары, і выйшаў у 1/2 фіналу на Джада Трампа.
Чацвёрты дзень (1 лютага)
Выбылі: Раян Дэй (22),  Род Лоўлер (49)
Фармат чацвёртага гульнявога дня на German Masters уключаў у сябе два паўфінальныя матчы ў двух сесіях, якія праходзілі да 6 перамог. У першай сесіі да стала выйшлі кітайскі снукерыст Дзін Цзюньхуэй і валіец Раян Дэй. Да гэтага, гульцы тройчы перасякаліся паміж сабой на рэйтынгавых турнірах, і адзіная перамога кітайца адбылася на чэмпіянаце Вялікабрытаніі ў 2006 годзе. У сваю чаргу Дэй абыгрываў суперніка на двух найбуйнейшых рэйтынгавых турнірах у 2012 годзе: на чэмпіянаце свету і чэмпіянаце Вялікабрытаніі. Аднак, Дзін выйграў ужо тры турніры рэйтынгавага ўзроўню ў сезоне 2013/2014, тады як валійскі гулец не даходзіў да рэйтынгавых фіналаў з Гран-пры 2008 года. Кітайскі снукерыст упэўнена пачаў паядынак, зрабіўшы серыю ў 97 балаў у першым фрэйме. Раян Дэй адказаў брэйкам ў 64 ачкі, які дапамог яму зраўняць лік. Затым, гульцы абмяняліся цяжкімі партыямі, і лік стаў 2:2. Пяты фрэйм застаўся за Дзінам, дзякуючы выніковым падыходам у 44 і 29 ачкоў. Трэці нумар сусветнага рэйтынга меў шанцы на перамогу ў шостай партыі, але дапусціў памылку, набраўшы 39 ачкоў. Дэй зрабіў клірэнс, 77 ачкоў, і зноў зраўняў лік у матчы — 3:3. Валіец мог упершыню выйсці наперад у матчы, калі пры ліку 52:28 выйшаў на фінальную серыю, аднак, набраўшы ўсяго 6 ачкоў, дапусціў недаравальную памылку пры гульні чырвонага шара. Дзін Цзюньхуэй зачысціў стол і выйграў чацвёртае ачко. Ён выйграў і восьмы фрэйм, зрабіўшы першы соценны брэйк у матчы — 121. Раян адказаў сваёй соценнай серыяй ў 109 балаў і звёў адставанне да ліку 4:5. У дзясятай партыі валіец скарыстаўся памылкай суперніка пры гульні ў сярэднюю лузу і, сабраўшы 58 ачкоў, вывеў паядынак у вырашальную партыю — 5:5. У апошнім фрэйме Дэй першым атрымаў магчымасць пачаць серыю, але памыліўся, набраўшы ўсяго 17 балаў. Валійскі снукерыст пайшоў на рызыкоўны ўдар у сярэднюю лузу і дапусціў яшчэ адну памылку, аддаўшы пазіцыю Дзіну. Кітаец скарыстаў сваю магчымасць і, зрабіўшы брэйк у 79 ачкоў, стаў першым паўфіналістам турніру.
У другім паўфінальным матчы гулялі прадстаўнікі Англіі — 24-гадовы Джад Трамп і 42-гадовы Род Лоўлер. Да гэтага гульцы чатыры разы перасякаліся на рэйтынгавых турнірах і выйгралі па два матчы, але ўсе іх паядынкі праходзілі на стадыях кваліфікацыі, уключаючы апошнюю сустрэчу на адкрытым чэмпіянаце Уэльса ў 2011 годзе, выйграную Лоўлерам з лікам 4:1. Апошні рэйтынгавы поспех Джада прыйшоўся на International Championship ў лістападзе 2012 года, калі ён стаў першым нумарам сусветнага рэйтынга. Але пасля гэтага адбыўся спад у яго гульні, і ён больш не даходзіў да фіналаў рэйтынгавых спаборніцтваў. Аднак, на German Masters Трамп паказаў высакаякасны снукер, прайграўшы ўсяго тры фрэймы ў чатырох згуляных матчах. Род Лоўлер паспяхова пачаў гульню, аформіўшы паўсоценны брэйк у 66 ачкоў, які дазволіў яму адкрыць лік у матчы. Ён таксама атрымаў шанец пачаць серыю ў другой партыі, але памыліўся, набраўшы ўсяго 15 балаў. Рэшта паядынку прайшла пад значным лідарствам Трампа, які дазволіў суперніку набраць усяго 14 ачкоў у астатніх партыях. Сам Джад, у сваю чаргу, паказваў серыйны снукер, набраўшы 66 і 48 ачкоў у другім фрэйме, 127 балаў — у трэцім фрэйме і 122 ачкі — у чацвёртым фрэйме, і выйшаў наперад з лікам 3:1. Пятую партыю Трамп пачаў з чарговага паўсоценнага брэйка, 57 ачкоў, але дапусціў памылку, даўшы, такім чынам, вопытнаму суперніку шанец на працяг барацьбы. Але Лоўлер, які знаходзіўся ў цяжкай псіхалагічнай сітуацыі, не змог наладзіць гульню і выпусціў чарговы фрэйм. Серыя Джада Трампа ў 117 балаў, якую ён аформіў у шостай партыі, дазволіла яму ўмацаваць сваё лідарства ў паядынку, а два падыходы ў 13 і 46 ачкоў у сёмым фрэйме вывелі шостага сеянага ў фінал турніру.
Пяты дзень (2 лютага)
Выбыў: Джад Трамп (6)
Заключны пяты гульнявы дзень на турніры быў прысвечаны фінальнаму паядынку German Masters паміж Дзінам Цзюньхуэем з Кітая, пасеяным пад пятым нумарам, і Джадам Трампам з Англіі, пасеяным пад шостым нумарам. Фінал гуляўся да дзевяці перамог у партыях на працягу дзвюх сесій (8 фрэймаў у першай сесіі і тыя, што засталіся — у другой). Гульцы правялі паміж сабой 10 матчаў, і абодва выйгралі па 5 з іх. На рэйтынгавым узроўні яны гулялі толькі двойчы, прычым іх першы матч адбыўся ў кваліфікацыі да чэмпіянату Вялікабрытаніі 2005 года, у якім шаснаццацігадовы Джад Трамп не змог навязаць барацьбу свайму васемнаццацігадоваму суперніку і саступіў з лікам 2:9. А іх адзіным паядынкам у асноўнай стадыі рэйтынгавага турніру быў паўфінал чэмпіянату свету ў 2011 годзе, дзе англічанін аказаўся мацнейшым — 17:15. Да German Masters Дзін выйграў ужо тры рэйтынгавыя турніры ў сезоне 2013/2014 і можа выйграць свой дзесяты рэйтынгавы тытул у кар’еры. У сваю чаргу Трамп выйграў тры рэйтынгавыя турніры ў сваёй кар’еры, але ўпершыню выйшаў у рэйтынгавы фінал з лістапада 2012 года. Акрамя таго, англічанін прайграў усяго чатыры фрэймы ў пяці матчах, згуляных на German Masters 2014. Абодва гульца ўпэўнена пачалі паядынак абмяняўшыся паўсоценнымі серыямі: 80 ачкоў аформіў Джад у першым фрэйме і 87 балаў набраў Дзін у другім. Англічанін больш паспяхова правёў наступныя фрэймы і выйшаў наперад з лікам 3:1. Кітайскі гулец скараціў адставанне дзякуючы брэйку ў 76 ачкоў. У шостай партыі Трамп атрымаў пазіцыю пры ліку 43:41 і двух чырвоных на стале і змог забіць усе шары да апошняга ружовага, выйграўшы чацвёртае ачко. Кітаец здолеў скарыстаць памылкі суперніка і скараціў адставанне да ліку 3:4, зрабіўшы паўсоценны брэйк — 51. Ён таксама павёў серыю ў заключнай партыі першай сесіі, забіўшы далёкі чырвоны шар, і, набраўшы 81 ачко, зраўняў лік у матчы — 4:4.
Пасля перапынку кітайскі снукерыст цалкам дамінаваў ля стала, выйграўшы тры фрэймы запар з серыямі ў 125, 101 і 72 ачкі, і давёў лік да 7:4. Акрамя таго, да канца адзінаццатай партыі Дзін набраў 460 неўзаемных ачкоў запар (Джад Трамп не забіваў шароў у чатырох фрэймах з восьмага па адзінаццаты). У дванаццатым фрэйме англічанін здолеў перапыніць гегемонію суперніка і пачаць серыю, але дапусціў памылку на чорным шары, набраўшы 38 балаў. Пры ліку 48:23 Трамп зрабіў няўдалы адыгрыш і дазволіў Дзіну аформіць клірэнс ў 39 ачкоў і выйграць шостую партыю запар (чацвёртую пасля перапынку). У наступным фрэйме Джад давёў сваю перавагу да ліку 48:8 і даў кітайцу шанец на брэйк, але Дзін Цзюньхуэй памыліўся пры гульні рудога шара і адным чырвоным на стале. Пазней, кітайскі гулец дапусціў памылку пры выхадзе са снукера і пакінуў Трампу свабодны шар, што дазволіла англічаніну скараціць адставанне да трох ачкоў. У наступнай партыі Дзін павёў з лікам 47:8 і дапусціў памылку пры гульні чырвонага у дальні вугал. Джад атрымаў магчымасць выйграць яшчэ адзін фрэйм, але, забіўшы апошні чырвоны ў сярэднюю лузу, памыліўся пры гульні сіняга шара ў процілеглы і выпусціў апошнюю партыю ў матчы. Забіўшы ўсе каляровыя шары да ружовага, кітайскі гулец выйграў свой чацвёрты рэйтынгавы тытул у сезоне. Фактычна, Дзін Цзюньхуэй выйграў чатыры рэйтынгавых турніру з пяці апошніх, прайграўшы толькі на стадыі 1/8 фіналу чэмпіянату Вялікабрытаніі Рыкі Уолдэну.
Фінал
Дзін Цзюньхуэй выйшаў у свой чацвёрты фінал рэйтынгавага турніру ў сезоне 2013/2014. Да гэтага ён не прайграў ні аднаго вырашальнага матча, атрымаўшы перамогі на Шанхай Мастэрс, адкрытым чэмпіянаце Індыі і International Championship. Ён таксама быў у фінале пятага этапу еўрапейскага тура міні-рэйтынгавай серыі Players Tour Championship 2013/2014, але саступіў Марку Алену з лікам 1:4. Для Джада Трампа, апошняй буйной перамогай якога быў International Championship у лістападзе 2012 года, гэта быў першы рэйтынгавы фінал у сезоне. Але аналагічна суперніку, ён быў у фінале шостага этапу еўрапейскага тура PTC 2013/2014, дзе таксама прайграў Марку Алену — 1:4.
Дзін Цзюньхуэй стаў першым кітайскім гульцом, які выйшаў у фінал турніру German Masters.
Для Дзіна Цзюньхуэя фінал German Masters 2014 стаў дванаццатым рэйтынгавым фіналам у кар’еры, з якіх да гэтага ён прайграў толькі два, выйграўшы дзевяць тытулаў. У прафесійнай кар’еры Джада Трампа гэты фінал стаў шостым вырашальным матчам рэйтынгавага ўзроўню. Да гэтага, ён атрымаў перамогу на трох рэйтынгавых турнірах і двойчы саступаў у фіналах.
Серыі, вышэйшыя за 50 ачкоў
Нягледзячы на тое, што колькасць матчаў у асноўнай стадыі турніру павялічылася больш, чым у 2 разы (з 31 да 63) на German Masters 2014 было зроблена 30 соценных серый, што на адну сотню менш, чым у 2013 годзе. Колькасць серый, большых за 50 ачкоў, да канца турніру дасягнула 235 брэйкаў.
Лідарамі па колькасці паўсоценных брэйкаў, выкананых у рамках турніру, сталі фіналісты — Дзін Цзюньхуэй і Джад Трамп, якія зрабілі 45 серый «50+» на дваіх (24 і 21 адпаведна). Па колькасці соценных брэйкаў таксама лідыруюць Трамп і Дзін — на рахунку англічаніна 5 сэнчуры (найвышэйшы — 127), а на рахунку кітайца 4 сотні (найвышэйшая — 125), з якіх дзве ён аформіў у фінальным паядынку. Прыз за найвышэйшы брэйк, зроблены ў асноўнай стадыі турніру, роўны €4000, атрымаў Майкл Холт, які аформіў 143 балы ў матчы 1/8 фіналу супраць шатландца Алана МакМануса.
Ніжэй прадстаўлены ўдзельнікі, упарадкаваныя па іх найвышэйшай серыі на турніры. Насупраць пералічаны ўсе соценныя і паўсоценныя брэйкі кожнага гульца.
Статыстыка турніру
Дзін Цзюньхуэй стаў першым кітайскім снукерыстам, атрымаўшым перамогу на турніры German Masters, а таксама шостым пераможцам турніру.
Дзін выйграў свой пятнаццаты прафесійны і дзесяты рэйтынгавы тытул у кар’еры, а таксама чацвёрты — у сезоне 2013/2014. Такім чынам, ён стаў першым гульцом, які выйграў больш за тры рэйтынгавыя турніры за снукерны год, з сезона 1990/1991, калі шатландзец Стывен Хендры выйграў 5 рэйтынгавых спаборніцтваў.
Выйграўшы на German Masters, Дзін Цзюньхуэй абышоў па колькасці рэйтынгавых перамог Джона Пэрата, Пітэра Эбдана і Ніла Робертсана і зраўняўся з Джымі Уайтам. Больш за дзесяць тытулаў рэйтынгавага ўзроўню выйгравалі толькі Стывен Хендры (36), Стыў Дэвіс (28), Роні О’Саліван (25), Джон Хігінс (25) і Марк Уільямс (18).
Сітуацыя да турніру
Апошні рэйтынг перад German Masters 2014 быў сфармаваны 9 снежня 2013 года паводле вынікаў апошняга рэйтынгавага турніру — чэмпіянату Вялікабрытаніі. На першых трох радках упэўнена размясціліся Ніл Робертсан, Марк Сэлбі і Дзін Цзюньхуэй адпаведна. Адрыў Дзіна ад Джада Трампа, які займаў чацвёртае месца, складаў больш за 9500 ачкоў. Ззаду Трампа з невялікімі адставаннямі размясціліся Стывен Магуайр (адставанне ад Трампа — 120 ачкоў), Бары Хокінс (адставанне ад Магуайра — 140 ачкоў) і Сцюарт Бінэм (адставанне ад Хокінса — 200 ачкоў). Больш чым на 3000 балаў складала адставанне ад Бінэма Шона Мёрфі, які замыкаў топ-8 сусветнага рэйтынгу. З 9 па 12 месцы займалі Марка Фу (адставанне ад Мёрфі — больш за 1500 ачкоў), Марк Ален (адставанне ад Фу — больш за 900 ачкоў), Рыкі Уолдэн (адставанне ад Алена — больш за 1000 ачкоў) і Джон Хігінс (адставанне ад Уолдэна — 250 ачкоў). За Джонам Хігінсам з адставаннем больш за 2000 балаў знаходзіўся Роберт Мілкінс, за якім размясціліся Марк Дэвіс (адставанне ад Мілкінса — 485 ачкоў), Джо Пэры (адставанне ад Дэвіса — больш за 1400 ачкоў) і Грэм Дот (адставанне ад Пэры — больш за 800 ачкоў), якія замыкалі топ-16. Алістэр Картэр, які займаў 17 месца, адставаў ад Дота на 325 балаў і, такім чынам, меў добрыя шанцы ўклініцца ў 16 наймацнейшых снукерыстаў паводле вынікаў турніру.
Сітуацыя пасля турніру
Паколькі рэйтынг уключае ў сябе ачкі, набраныя гульцамі за два гады, пасля турніру снукерысты, атрымаўшы ачкі за German Masters 2014, страцілі ачкі, набраныя імі ў рамках German Masters 2012, а таксама ў рамках 11-га і 12-га этапаў PTC 2011/2012 (у сувязі са зменай раскладу серыі Players Tour Championship), якія праходзілі ў снежні 2011 года (пасля чэмпіянату Вялікабрытаніі 2011) і ў студзені 2012 года адпаведна.
Паводле вынікаў турніру зменаў у рэйтынгу сярод першай чацвёркі не адбылося. Аднак, Дзін Цзюньхуэй, дзякуючы перамозе на German Masters 2014, скараціў сваё адставанне ад Марка Сэлбі да 2640 ачкоў. Фіналіст турніру, Джад Трамп, таксама павялічыў свой ​​адрыў ад найбліжэйшых праследавацеляў. Стывен Магуайр апусціўся ў рэйтынгу на два радкі (з пятага на сёмае месца) з-за адчувальнай страты ачкоў за фінал German Masters 2012 і перамогу на 12-м этапе Players Tour Championship 2011/2012. Пры гэтым, адставанне Магуайра ад Сцюарта Бінэма, які займаў шостае месца, стала роўным 3660 ачкоў, а адрыў ад Шона Мёрфі, які застаўся на восьмым месцы, склаў усяго 60 балаў. На два радкі (з 12 на 10) падняўся ў табелі аб рангах Джон Хігінс, дзякуючы няўдалым выступам на турніры Марка Алена і Рыкі Уолдэна. Марк Дэвіс, які дайшоў да чвэрцьфінальнай стадыі, апярэдзіў ў рэйтынгу Роберта Мілкінса, які саступіў у кваліфікацыйным раўндзе і апусціўся на 14-ы радок. Грэм Дот, паўфіналіст 11-га этапу PTC 2011/2012, саступіўшы ў другім крузе German Masters 2014, вылецеў з топ-16 сусветнага рэйтынгу, прапусціўшы наперад Алістэра Картэра. На семь радкоў апусціўся пераможца German Masters 2012, Роні О’Саліван, які прайграў у кваліфікацыі турніру. Паўфіналіст German Masters 2014, Род Лоўлер, падняўся на шэсць пунктаў, дзякуючы 3200 атрыманым ачкам. Таксама падняцца на чатыры месцы і патрапіць у топ-48 здолеў нарвежац Курт Мэфлін, які дайшоў да 1/8 фіналу на турніры. Індыйскі снукерыст, Панкай Адвані, здолеў падняцца ў топ-64 на 64-ы радок, а Майк Дан апусціўся на тры радкі, прайграўшы ў 1/32 фіналу турніру, і вылецеў з топ-64.